ສຫລ ຮຽກຮ້ອງໃຫ້ ປະເທດຕ່າງໆ ໃນເອເຊຍອາຄະເນ ຊ່ອຍອົບພະຍົບທາງເຮືອ
ສະຫະລັດ ຮຽກຮ້ອງໃຫ້ບັນດາປະເທດ ໃນເຂດເອເຊຍຕາເວັນອອກສຽງໃຕ້ ຈົ່ງໃຫ້ການຊ່ອຍເຫຼືອ ແກ່ອົບພະຍົບທາງເຮືອ ທີ່ຖືກປະປ່ອຍໄວ້ ຢູ່ໃນທະເລ.
ສະຫະລັດຮຽກຮ້ອງໃຫ້ບັນດາລັດຖະບານໃນເຂດເອເຊຍຕາ ເວັນອອກສຽງໃຕ້ ດຳເນີນງານເພື່ອຊ່ອຍຊີວິດພວກຍົກຍ້າຍ ຖິ່ນຖານ ແລະອົບພະຍົບ ທີ່ຖືກປ່ອຍປະໄວ້ ຢູ່ໃນທະເລໂດຍ ພວກລັກລອບຄ້າມະນຸດ ຮອງທີ່ປຶກສາ ສະພາຄວາມໝັ້ນຄົງແຫ່ງຊາດ ຂອງສະຫະລັດ ທ່ານ Benjamin Rhodes ໄດ້ກ່າວຢ່າງເຈາະຈົງເຖິງສະພາບ ການທີ່ພວມຊຸດໂຊມລົງ ຂອງພວກອົບພະຍົບໂຣຮິງຢາ ຈາກ ມຽນມາ ໂດຍເວົ້າວ່າ ບັນດາປະເທດ ໃນເຂດເອເຊຍຕາເວັນ ອອກສຽງໃຕ້ຕ້ອງໄດ້ດຳເນີນຄວາມພະຍາຍາມ ເພື່ອໃຫ້ການ ຊ່ອຍເຫລືອພວກອົບພະຍົບທີ່ຕົກຄ້າງຢູ່ໃນທະເລ ຕະຫລອດ ທັງປັບປຸງສະພາບການຢູ່ໃນປະເທດທີ່ຈະຊ່ອຍເອື້ອອຳນວຍໃຫ້ມີການຍົກຍ້າຍຖິ່ນຖານ ໄດ້ນັ້ນ ໃນລະຫວ່າງການພົບປະກັບບັນດາເຈົ້າໜ້າທີ່ອະວຸໂສຂອງສະມາຄົມອາຊ່ຽນໃນວັນສຸກ ວານນີ້ ທ່ານ Rhodes ຍັງໃຫ້ຂໍ້ສັງເກດວ່າ ປະເທດໄທ ອິນໂດເນເຊຍ ແລະ ມາເລເຊຍ ໄດ້ໃຫ້ການຕ້ອນຮັບປະຊາຄົມອົບພະຍົບຫລາຍສົມຄວນແລ້ວ ບັນດານັກເຄື່ອນໄຫວ ກະປະມານວ່າ ມີຫຼາຍເຖິງ 8,000 ຄົນ ໃນອັນ ທີ່ເອີ້ນກັນວ່າ ອົບ ພະຍົບທາງເຮືອທີ່ຍັງພາກັນລ່ອງລອຍຢູ່ໃນທະເລແລະຫຼາຍໆຄົນແມ່ນປາດສະຈາກອາ ຫານ ແລະນ້ຳດື່ມທີ່ພຽງພໍ ຫຼັງຈາກປະເທດໄທໄດ້ປາບປາມຂະບວນການຄ້າມະນຸດຢ່າງ ກວ້າງຂວາງ ທີ່ໄດ້ລົບກວນເຄືອຂ່າຍການຂົນສົ່ງຂອງພວກອາຊະຍາກອນດັ່ງກ່າວ ມາເລເຊຍ ອິນໂດເນເຊຍແລະໄທ ແມ່ນ 3 ປະເທດທີ່ພວກຍົກຍ້າຍຖິ່ນຖານແລະອົບພະ ຍົບໄດ້ພະຍາຍາມເດີນທາງເຂົ້າໄປແລະປະເທດເຫຼົ່ານັ້ນກ່າວວ່າ ພວກອົບພະຍົບທີ່ໝົດຄວາມຫວັງເຫຼົ່ານັ້ນ  ບໍ່ແມ່ນຄວາມຮັບຜິດຊອບຂອງຕົນແລະປະຕິເສດຕໍ່ຄຳຂໍຮ້ອງຂອງ ສະຫະປະຊາຊາດ ແລະບັນດາກຸ່ມປົກປ້ອງສິດ ທິມະນຸດ ພວກອົບພະຍົບຈຳນວນຫຼວງຫລາຍທີ່ພາກັນເດີນທາງສ່ຽງອັນຕະລາຍແມ່ນຊາວໂຣຮິງ ຢາຈາກມຽນມາຍ້ອນເຂົາເຈົ້າໄດ້ຕົກເປັນຜູ້ເຄາະຮ້າຍໃນການປະຫັດປະຫານທີ່ກຸ່ມປົກ ປ້ອງສິດທິມະນຸດ Human Rights Watch ເວົ້າວ່າເທົ່າກັນກັບເປັນການກວດລ້າງຊົນ ຊາດຊົນເຜົ່າ ແລະການກໍ່ອາຊະຍາກຳຕ້ານມະນຸດຊາດ ຊາວໂຣຮິງຢາໃນມຽນມາສ່ວນໃຫຍ່ແລ້ວແມ່ນໄດ້ຖືກປະຕິເສດບໍ່ໃຫ້ມີສິດທິຂັ້ນພື້ນຖານ ຕ່າງໆ ເຊັ່ນການຖືສັນຊາດ ແລະສິດເສລີພາບໃນການເດີນທາງໄປມາ ພວກອົບພະຍົບໂຣຮິງຢາ ແລະບັງກລາແດັສຫລາຍກວ່າ 700 ຄົນ ໄດ້ໄປເຖິງອິນໂດເນ ເຊຍໃນວັນສຸກວານນີ້ ຫລັງຈາກໄດ້ຮັບການຊ່ວຍເຫລືອຈາກພວກເຮືອຫາປາເວລາເຮືອ ເຂົາເຈົ້າຫລົ້ມ ຢູ່ນອກຝັ່ງຂອງແຂວງ Aceh